Jonkowo

Jonkowo (saksa keeles Jonkendorf) on küla Poolas Warmia-Masuuria vojevoodkonnas Olsztyni maakonnas, Jonkowo valla halduskeskus. Jonkowo asub Olsztyni kesklinnast ligikaudu 12 km lääneloodes.

Küla läbib Olsztyn–Elblągi raudteeliin.

Jonkowo on asutatud 1345. aastal. Tõenäoliselt aastatel 1350–1375 ehitati külasse puukirik. Küla sai Kolmeteistkümneaastase sõja ajal tugevasti kannatada. 1466. aastal läks Jonkowo Poola Kuningriigi koosseisu. Kivikirik ehitati Jonkowosse 1580. aastal. Aastatel 1707–1709 kirikut laiendati. Kirikut renoveeriti ka aastatel 1785–1789. 1703. aastal rüüstasid küla Rootsi väed ja 1710. aastal suri suur osa elanikest katku. 1772. aastal läks küla Esimese Poola jagamise tagajärjel Preisi kuningriigi võimu alla. 3. veebruaril 1807 toimus küla lähedal Allensteini lahing Prantsuse ja Vene vägede vahel. Raudteeühenduse sai Jonkowo 1883. aastal. 1920. aastal toimunud rahvahääletusel otsustasid külaelanikud jääda Saksamaa koosseisu. Poolale läks Jonkowo 1945. aastal.JONKOWO: Łosiery, Napoleon, ksiądz Hanowski i Rosjanie Szlak Świętej Warmii. Vaadatud 24. detsembril 2024POŁOŻENIE I HISTORIA ZIEM GMINY JONKOWO Gmina Jonkowo. Vaadatud 24. detsembril 2024

 Viited 

Kategooria:Warmia-Masuuria vojevoodkonna külad